Byrettens afgørelse ændres, således at barn skal have midlertidig bopæl hos far under bopælssagens behandling
Ret: Vestre Landsret (2. instans)
Faggruppe: Civilsag — Forældreansvarssag
Sagsemner: Familieret og personlige forhold;

/

Vestre Landsret holdt den 22. august 2012 kl. 14.00 møde på tingstedet i Viborg.

Som dommere fungerede landsdommerne Bjerg Hansen, John Lundum og   Hanne Harritz

Pedersen.

V.L. B – 1960 – 12

Mor

mod

Far

Fremlagte bilag:

- kæreskrift

- brev af 24. juli 2012 fra Retten i Aalborg

- udskrift af retsbogen (sag nr. BS 3-1069/2012).

Ved kendelse af 20. juli 2012 har Retten i Aalborg tillagt Far forældremyndigheden over

Barn alene, indtil der foreligger en endelig aftale eller afgørelse om hans bopæl, som kan

fuldbyrdes.

Kendelsen er kæret af Mor. Landsretten har forstået kæremålet således, at Mor nedlægger

påstand om, at byrettens kendelse ophæves. Der er til støtte herfor gjort gældende, at der

ikke i forældreansvarslovens § 26 er hjemmel til under nær-værende sag at træffe en

midlertidig afgørelse vedrørende forældremyndigheden.   

Landsretten afsagde

K e n d e l s e:

Sagen vedrører spørgsmålet om Barns bopæl. Der er ikke under sagen nedlagt påstand om

ophævelse af den fælles forældremyndighed. Der kan herefter ikke træffes afgørelse om

midlertidig forældremyndighed, jf. § 26, stk. 1, 2. punktum, i forældreansvarsloven. Der-

imod kan der efter samme bestemmelse træffes afgørelse om midlertidig bopæl.   



/

- 2 -

Landsretten finder det hensigtsmæssigt, at Barn under bopælssagens behandling kan for-

blive i By 2, hvor han går i skole, På den baggrund bestemmes, at Barn i overensstem-melse

med Fars subsidiære påstand for byretten skal have midlertidig bopæl hos ham under

bopælssagen.   

T h i b e s t e m m e s:

Byrettens afgørelse ændres, således at Barn skal have midlertidig bopæl hos Far under

bopælssagens behandling.   

Kæreafgiften tilbagebetales, jf. retsafgiftslovens § 12, stk. 1, nr. 3, jf. retsplejelovens §
448.   

Sagen sluttet.

Bjerg Hansen



/